**DĖL SOCIALINIŲ BŪSTŲ IŠNUOMAVIMO KAIP SAVIVALDYBĖS BŪSTŲ RINKOS KAINOMIS**

 2023 m. birželio 29 d. Nr. TS-

Rokiškis

 Vadovaudamasi Lietuvos Respublikos vietos savivaldos įstatymo 15 straipsnio 2 dalies 23 punktu, Lietuvos Respublikos paramos būstui įsigyti ar išsinuomoti įstatymo 20 straipsnio 7 dalies 4 punktu, Rokiškio rajono savivaldybės būsto ir socialinio būsto nuomos bei būsto nuomos ar išperkamosios būsto nuomos mokesčio dalies kompensacijų apskaičiavimo, mokėjimo ir permokėtų kompensacijų grąžinimo tvarkos aprašo, patvirtinto 2019 m. Rokiškio rajono savivaldybės tarybos 2019 m. spalio 25 d. sprendimu Nr. TS-221 „Dėl Rokiškio rajono savivaldybės būsto ir socialinio būsto nuomos bei būsto nuomos ar išperkamosios būsto nuomos mokesčio dalies kompensacijų apskaičiavimo, mokėjimo ir permokėtų kompensacijų grąžinimo tvarkos aprašo patvirtinimo“ (aktuali redakcija) 40.2 papunkčiu, atsižvelgiant į *(duomenys neskelbtini)* 2023 m. birželio 14 d. prašymą, Rokiškio rajono savivaldybės taryba nusprendžia:

1. Leisti išsinuomoti socialinį būstą, esantį Vilties g. 42-3, Rokiškio m., kaip savivaldybės būstą rinkos kaina *(duomenys neskelbtini)* ne ilgiau kaip 2 metams.
2. Pripažinti netekusiais galios:
	1. Rokiškio rajono savivaldybės tarybos 2020 m rugsėjo 25 d. tarybos sprendimą Nr. TS-245 „Dėl socialinių būstų išnuomavimo kaip savivaldybės būstų rinkos kainomis“ su visais vėlesniais jo papildymais ir pakeitimais.
	2. Rokiškio rajono savivaldybės tarybos 2021 m birželio 25 d. tarybos sprendimą Nr. TS-140 „Dėl socialinių būstų išnuomavimo kaip savivaldybės būstų rinkos kainomis“ su visais vėlesniais jo papildymais ir pakeitimais.

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

**SPRENDIMO PROJEKTO**

**„DĖL SOCIALINIŲ BŪSTŲ IŠNUOMAVIMO KAIP SAVIVALDYBĖS BŪSTŲ RINKOS KAINOMIS“**

**AIŠKINAMASIS RAŠTAS**

2023-06-29

Projekto rengėjas – Turto valdymo ir ūkio skyriaus vyriausioji specialistė Asta Vinčiauskienė.

Pranešėjas komitetų ir Tarybos posėdžiuose – Turto valdymo ir ūkio skyriaus vedėja Ernesta Jančienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Vadovaujantis LR paramos būstui įsigyti ar išsinuomoti įstatyme numatyta galimybe išnuomoti socialinį būstą kaip savivaldybės būstą rinkos kainomis. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos vietos savivaldos įstatymo 15 straipsnio 2 dalies 23 punktas nustato, kad išimtinė savivaldybės tarybos kompetencija yra sprendimų dėl būsto suteikimo tvarkos ir nuomos mokesčio dydžio priėmimas, kitų sprendimų, numatytų Paramos būstui įsigyti ar išsinuomoti įstatyme, priėmimas.Lietuvos Respublikos paramos būstui įsigyti ar išsinuomoti įstatymo 20 straipsnio 7 dalyje nustatyta, kad asmenims ir šeimoms, kurių deklaruotas turtas (įskaitant gautas pajamas) už kalendorinius metus daugiau kaip 35 procentais viršijo nustatytus metinius pajamų ar turto dydžius, savivaldybės taryba, atsižvelgdama į asmenų ar šeimų prašymus, gali priimti sprendimą nuomoti socialinius būstus kaip savivaldybės būstus rinkos kaina. Rokiškio rajono savivaldybės tarybos 2019 m. spalio 25 d. sprendimu Nr. TS-221 ,,Dėl Rokiškio rajono savivaldybės būsto ir socialinio būsto nuomos bei būsto nuomos ar išperkamosios būsto nuomos mokesčio dalies kompensacijų apskaičiavimo, mokėjimo ir permokėtų kompensacijų grąžinimo tvarkos aprašo patvirtinimo“ patvirtinto Rokiškio rajono savivaldybės būsto ir socialinio būsto nuomos bei būsto nuomos ar išperkamosios būsto nuomos mokesčio dalies kompensacijų apskaičiavimo, mokėjimo ir permokėtų kompensacijų grąžinimo tvarkos aprašo 40.2 papunkčiu nustatyta, kad tarybos sprendimu socialiniai būstai ir savivaldybės būstai gali būti nuomojami asmenims ir šeimoms, kurie Lietuvos Respublikos civiliniame kodekse nustatyta tvarka negali būti iškeldinti iš gyvenamųjų patalpų nesuteikiant jiems kitos gyvenamosios patalpos.Naujos teisinio reguliavimo nuostatos nesiūlomos. |
| 3. | Laukiami rezultatai | Bus vykdomos teisės aktuose nustatytos nuostatos. |
| 4.  | Lėšų poreikis ir šaltiniai | Biudžeto lėšų poreikis nenumatomas. |
| 5.  | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu. |
| 6.  | Kiti sprendimui priimti reikalingi pagrindimai, skaičiavimai ar paaiškinimai | 2023 m. balandžio 26 d. socialinio būsto nuomininkė *(duomenys neskelbtini)* pateikė Valstybinei mokesčių inspekcijai šeimos turto deklaraciją ir buvo nustatyta, kad Gyventojų turto deklaravimo įstatyme nustatyta tvarka, deklaruotos pajamos už 2022 metus, viršijo nustatytus metinius pajamų dydžius daugiau kaip 35 procentais. *(duomenys neskelbtini)*, nuo 2009-10-26 gyvenanti socialiniame būste, adresu Vilties g. 42-3, Rokiškio m. (62,24 kv. m, 3 kambarių) 2023 m. birželio 14 d. pateikė prašymą leisti nuomotis socialinį būstą, kaip savivaldybės būstą rinkos kainomis.Pritarus sprendimo projektui bus suteikta galimybė socialinio būsto nuomininkei nuomotis socialinį būstą kaip savivaldybės būstą rinkos kainomis 2 metų laikotarpiui. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra. |